Det mesoamerikanske badet, kjent som på spansk, fra nahuatl-ordet , satt sammen av (damp) og (hus), består av et rom, ofte med form som en liten kuppel, med et ildsted på utsiden kjent som (teʃict͜ɬe) som varmer en liten del av veggen til rommet laget av vulkansk sten. Etter at denne veggen er blitt varmet opp heller en vann på den for å lage damp, en handling kalt . Etterhvert som dampen samler seg i den øvre delen av rommet bruker en person som har ansvar for det en gren til å vifte dampen mot baderne, som ligger på bakken, og bruker denne senere til å massere dem. Deretter skrubber baderne seg selv med en liten flat elvesten, og til slutt henter ansvarspersonen bøtter med såpevann og gress til å skylle seg med. Dette badet har også rituell betydning, og var knyttet til gudinnen Toci. En kan også gjøre det terapeutisk ved å bruke medisinske urter i vannet en lager damp av. Badeformen er fremdeles i bruk i Mexico.